**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**Градска управа за комуналне послове**

**Комисија за стручну оцену програма који**

**подстичу рад добровољних ватрогасних друштава**

**и савеза на територији Града Новог Сада за 2021. годину**

**Број: III-352-1/2021-71**

**Дана: 05.02.2021. године**

**НОВИ САД**

На основу члана 9. став 1. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 16/18) и тачке 2. Решења о образовању и именовању Комисије за стручну оцену програма који подстичу рад добровољних ватрогасних друштава и савеза на територији Града Новог Сада за 2021. годину („Службени лист Града Новог Сада“, број 2/21), Комисија за стручну оцену програма који подстичу рад добровољних ватрогасних друштава и савеза на територији Града Новог Сада за 2021. годину (у даљем тексту: Комисија), након разматрања и стручне оцене приспеле пријаве на Јавни конкурс за финансирање програма који подстичу рад добровољних ватрогасних друштава и савеза на територији Града Новог Сада у 2021. години (у даљем тексту: Јавни конкурс) који је објављен 15.01.2021. године, а завршен 01.02.2021. године, дана 05.02.2021. годне, утврдила је

**ЛИСТУ ВРЕДНОВАЊА И РАНГИРАЊА ПРИЈАВЉЕНОГ ПРОГРАМА ПОДНЕТОГ НА ЈАВНИ КОНКУРС ЗА ФИНАНСИРАЊЕ ПРОГРАМА КОЈИ ПОДСТИЧУ РАД ДОБРОВОЉНИХ ВАТРОГАСНИХ ДРУШТАВА И САВЕЗА НА ТЕРИТОРИЈИ**

**ГРАДА НОВОГ САДА У 2021. ГОДИНИ**

**1ЛИСТА ВРЕДНОВАНОГ И РАНГИРАНОГ ПРОГРАМА**

1.1.ПРОГРАМ ЗА КОЈИ СЕ ПРЕДЛАЖЕ ФИНАНСИРАЊЕ ИЗ БУЏЕТА ГРАДА НОВОГ САДА У 2021. ГОДИНИ

|  |  |  |  |  |
| --- | --- | --- | --- | --- |
| Редни број | Подносилац пријаве-програма | Назив програма | Предлог износа за финансирање | Број бодова |
| 1. | Ватрогасни савез града Новог Сада | Програм Ватрогасног савеза града Новог Сада за 2021. годину за спровођење заштите од пожара и спасавања људи и имовине који су од интереса за Град Нови Сад | 8.075.000,00 | 30 |

Учесници на Јавном конкурсу имају право увида у поднете пријаве и приложену документацију у року од три радна дана од дана објављивања листе вредновања и рангирања пријављених програма.

Учесници на Јавном конкурсу имају право приговора на листу вредновања и рангирања пријављених програма у року од осам дана од дана објављивања.

Одлуку о приговору доноси Комисија у року од осам дана од дана истека рока за подношење приговора.

Градско веће Града Новог Сада доноси одлуку о избору програма, у форми решења, на основу Нацрта решења о избору програма који подстиче рад добровољних ватрогасних друштава и савеза на територији Града Новог Сада у 2021. години и који ће се финансирати из буџета Града Новог Сада који припрема Комисија.

 Комисија за стручну оцену програма који подстичу

 рад добровољних ватрогасних друштава и савеза

 на територији Града Новог Сада за 2021. годину